સામૂહિક આરોગ્ય કેન્દ્રમાં ડોક્ટરની અછત છે ત્યારે બીજી તરફ દહેગામમાં પ્રાઈવેટ હોસ્પિટલો ધમધમી રહી છે. પ્રાઇવેટ હોસ્પિટલોના ખર્ચ સામાન્ય ગરીબ માણસને પોસાય તેવો ન હોવાથી આકસ્મિક તકલીફ કે મોટી બીમારી થાય તો મોટાભાગના પરિવારોએ ગાંધીનગર અથવા અમદાવાદ સિવિલનો રસ્તો પકડવો પડે છે. ગત રવિવારે ડોક્ટર્સ ડે ઉજવાયો હતો ત્યારે માંદગીના બિછાને પડેલા સામૂહિક આરોગ્ય કેન્દ્રનો ઈલાજ કોણ કરશે તેવો પ્રશ્ન પૂછાઈ રહ્યો છે.